  Виталий Пронин Удмуртиысь Писательёслэн огазеяськонзы, Быдӟым Вормонлы сӥзьыса, выль акция радъяны малпа. Со нимаське «Удмуртиысь писательёслэн Вунонтэм полксы». Акция сӥземын  фронтэ ветлэм удмурт писательёслы. Быдӟым ожын соос кышкатэк ожмаськизы, Атыкай музъеммес утизы. Ойдолэ тодамы ваём соослэсь секыт война аръёслы сӥзем чуръёссэс. Ыстэлэ милемлы фронтовикъёслэсь кылбуръёссэс, лэсьтэлэ видеокылбуръёс, гожъялэ соослэн творчествозы сярысь эссеос.Ми возьмаськом котькуд иворез «ВКонтакте» мерлыко вотэсын усьтэм «Удмуртиысь писательёслэн Вунонтэм полксы» группаын. Отысь али шедьтыны луоз ни та темаен герӟаськем пӧртэм материалъёсты, туспуктэмъёсты, кылбуръёсты, веросъёсты, тодэ ваёнъёсты. Пыриське та группае, вералэ мылкыдъёстэс, ыстэ материалъёстэс.Ачиз акция радъяськоз 13-тӥ куартолэзе Ижын. Люкаськоно 13 часын Пастухов урамысь 13-тӥ юрт доры. Собере оже ветлэм удмурт писательёслэн портретъёсынызы вамыштом Ленинлэн синпелетэз доры. Отын луозы на шара лыдӟонъёс. 0+Богдан Анфиногенов * * *Оло куинь уй, оло ньыль уйӦм кӧлэ ни, вунэтӥ.Зурка музъем, пазяське сюй -Вамыштӥськом тыл пыртӥ. Сьӧд убир тон, каргам убир,Саптад Россей музъеммес.Кӧня городъёсмес сутӥд,Быдтӥд узыр гуртъёсмес! Сюрсэн калык ошылэмын,Ыбылэмын тӥледын.Ведь со ваньмыз милям визьмын,Ваньмыз сюлме пыӵамын. Берыктомы ваньмыз поннаУрмем Гитлер армилы,Оскы, калык, оскы, страна,Котьку оскы милемлы. Филипп Кедров.1944-тӥ ар 19-тӥ март Теги: удмуртлитература  